गुठी संस्थानअन्तर्गत सम्पदा गएपछि समस्या भएको मन्दिरका पुजारी बताउँछन् । गुठीले पूजा गर्ने खर्च कम भएको भन्दै सत्तल भाडामा दिएको हो । संस्थानले पुजारीलाई पूजा खर्च वर्षमा १५ हजार रुपैयाँ मात्रै दिने गरेको पुजारी वैकुण्ठमान राज नवट बताउँछन् । कँडेल चोक भगवतीका नाममा थुप्रै जमिन भए पनि संस्थानले भने खर्च दिनै कन्जुस्याइँ गरेको उनी बताउँछन् । मन्दिरका नाममा भएको जमिन गुठीले नदेखाएको उनको गुनासो छ । ‘पाटन, एयरपोर्ट म्हैपीलगायत ठाउँमा ३ सय ७२ रोपनी जग्गा छ,’ पुजारी नवट भन्छन्, ‘त्यति जग्गाले नै पूजा चलाउन पुगिहाल्थ्यो । तर गुठीले देखाउँदैन ।’
